Tindɔnsɔbelegɔ

Tindɔnsɔbelegɔ 

Tinsɛba woo n boi Gurentiŋa n de Bɔlega La Booŋo so'olom wa woo Pi'ileŋo doose La ba yaabeduma la ba sɔ yaabeduma puan na. 

Tindɔɔnsɔbeligɔ Pa’asɛ la Tindaambiisi Sɛba n yuum ze'ele Yua n boi  Faresi tiŋa la puan n boi Burkina Faso puan la. Gee ti ba sɛba me bɔna Ninkarɛ' So'olom n boi Gaana la wa. 

Tindaan biisi wa Yaaba de la  Abɔlega/Abɔlka [A yu' urɛ diyima de la Atandagerɛ].

Ba yuum ze'ele Yua la wa'am na mɛ la Ata'ampɔla m boi Sumburuŋɔ, gee ti goo dusi yuum daam  ba ta gaŋɛ Ti ba yuum basɛ Ata'ampɔla ge nyaa kiŋe ta zi'ire la Yikinɛ.

Bɔlega Tindaan biisi la de la sinaasi. [Tindɔnsɔblikɔ, Tindɔnmɔlikɔ, Dapooretindɔŋɔ la Tindɔŋ-Soe]

Yaaba Abɔleka yuun di la pɔgesi siyi', gee dɔgɛ kɔma banaasi.

A Pɔga  ayima yuun dɔge  la  Asa'amsoɔ la Anaafɔ, gee ti ayima la me dɔgɛ Azagesebaga la  Ada'aba. 

Ba sɛba me yeti, Anaafɔ la Azagesebaga n tugum dɛna mayinɛ. Ba sɛba le yeti ba de la liiba.

Yaaba Abɔleka kɔma banaasi wa n de sɛba n pi'ile tindɔɔnɔ Bɔleka so'olum.

Yaaba Abɔleka yuun ki la Yikinɛ, gee a kɔma ba naasi wa la me kɔma n nyaa de sɛba n nɔgɛ ta zi'ire tinsesi te ba yi'ira Tindɔnsɔbelikɔ, Tindɔmɔlikɔ, Dapooretindɔŋɔ la Tindɔŋ-Soe la.

ANAAHƆ (ANAAFƆ)

Anafɔ, Yaaba Abɔleka  bikiima me n yuun de gooyia la, yuun lede Yikinɛ mɛ kiŋe ta ɛ zi'isi zo'e zo'e ti a zi'ire bini, sɛla n yuun sɔi la,  nɔkpe'ene n da boi eŋa la a Suurɔ la tiŋasuka.

A yuun ɛ bala kiŋe la Tampa'ula n boi Mampurusi tiŋa puan sa, Le ta kiŋe Ga'anɛ n boi Navɔreŋɔ bɔba sa. A yuun yese  lebe la Yikinɛ na. 

Ge Solemiisi la yuun nyɔgeri nɛreba la, nyaa dikɛ  Zambarinduma, la Satisi  Zaberɛ la n yuun sɔi ti Anaafɔ lebe kule Yikinɛ.

Pooren ti Yaaba Anaafɔ yuun dɔgɛ a kɔma Aduure la Adumpɔka.

Aduure n me de Anaafɔ bi kiima la me yuun zo'e la Yikinɛ, ta dɔgɛ a kɔma banaasi (Abua, Agmaberɛ, Abiya'a, Akuyɛlekɔ).

Aduure (Yaaba Aduure) n de  mina n ze'ele Yikinɛ yakɛ Tindɔnsɔbelegɔ ta Mɛ a yire gee nyaa lebeke Tindaana yia daana Tindɔnsɔbelegɔ Sɔ'olum puan.

Ba Sɛba me yeti Anaafɔ n de Tindɔnsɔbelegɔ tindaana yia daana